Philippine Biblical Worldview Institute Certificate in Biblical Studies CBS900 Aklat ng mga Gawa© Conrad Jun Tolosa CBS902 Required Reading: Propagation Philip sa Samaria (31AD) Bagamat sila ay nagkalat na, patuloy pa rin silang nangaral. Si Philip ay nagtungo sa Samaria at doon na- ngaral at nagpagaling ng mga may sakit. Si Simon na isang magician ay sumama kay Philip sa kanyang pangangaral sapagkat siya ay namangha. Nang malaman ng mga apostol sa Jerusalem ang nangyayari sa Samaria, pinapunta nila sina Peter at John doon upang ipanalangin ang mga bagong binautismuhan sa pangalan ng Panginoong Jesus. Nang makita ni Simon ang pagtanggap nila ng Banal na Espiritu, inalok niya ng bayad ang mga apostol upang mapasakanya rin ang Banal na Espiritu. Siya ay ni-rebuke ng mga apostol. Philip at ang Eunuch (31AD) Inutusan ng anghel ng Panginoon si Philip na magtungo sa daang timog na mula sa Jerusalem pagtungo sa Gaza. Sa disyertong iyon, natagpuan niya ang isang Ethiopian eunuch, nakasakay sa kanyang chariot, na nanggaling sa Jerusalem upang sumamba at ngayo'y pauwi na. Hinabol ni Philip ang chariot sapagkat inutusan siya ng Espiritu na samahan ang eunuch. Narinig niyang nagbabasa ito mula sa aklat ng Isaiah at tinanong niya kung naiintindihan ang binabasa nito. Sinabi ng eunuch kay Philip na malibang may magpaliwanag sa kanya ng mga talata ay hindi niya ito mauunawaan. Mula sa scripture ay ipinaliwanag ni Philip ang mabuting balita tungkol kay Jesus. Habang nasa daan, nakakita ang eunuch ng tubig kaya sa oras ding iyon ay nagpabautismo siya. Pag-ahon nila sa tubig, kinuha na ng Espiritu ng Diyos si Philip at natagpuan na lang niya ang kanyang sarili sa Azotus. Siya ay patuloy na nangaral hanggang makarating ng Caesarea. Ang Conversion ni Paul (34 AD) Si Saul ay patuloy na nag-persecute ng mga alagad kaya nagtungo siya sa high priest upang manghingi ng mga sulat para sa mga synagogues sa Damascus nang sa ganoon ay mahuli niya ang mga alagad na naroon. Nang papalapit na si Saul sa Damascus, pumalibot sa kanya ang maliwanag na kislap ng ilaw mula sa langit. Napadapa siya at narinig niya ang isang tinig na nagsabing Siya si Jesus na kanyang inuusig. Walang masabi ang mga taong nakapaligid kay Saul sapagkat narinig nila ang tinig ngunit wala silang nakita. Nang bumangon si Saul at binuksan ang kanyang mga mata, wala siyang makita. Inakay siya ng mga kasamahan patungo sa lungsod. Ang disipulong si Ananias ay kinausap ng Panginoon at inutusan siyang pumunta sa bahay ni Judas at hanapin doon si Saul. Bagamat siya'y nag-alinlangan, sumunod siya sa utos ng Panginoon. Sinabi ng Panginoon sa kanya na si Saul ay pinili Niya bilang testigo Niya sa mga gentiles, sa mga hari at sa mga anak ng Israel. Matapos patungan ng kamay ni Ananias si Saul, may parang kaliskis na bumagsak mula sa mata niya at siya ay binautismuhan. Philippine Biblical Worldview Foundation, Inc. 1
Ilan araw pa lang siyang kasama ng mga disipulo sa Damascus, siya ay nangaral na patungkol kay Jesus na Anak ng Diyos. Nabigla ang karamihan sa kanyang mga proclamasyon subalit si Saul ay patuloy na lumakas sa kanyang pangangaral. Pinagplanuhan siyang patayin ng mga Judio kaya itinakas siya ng mga disipulo doon sa pamamagitan ng butas sa pader. Pagdating ni Saul sa Jerusalem, natakot ang mga disipulo doon subalit tumestigo si Barnabas para kay Saul kung paano siyang kinausap ng Panginoon sa Damascus at kung paano siyang nangaral ng may katapangan sa pangalan ni Jesus. Kaya nangaral din siya sa Jerusalem subalit kinailangan siyang itakas na naman ng mga disipulo sapagkat maraming nakikipagtalo sa kanya na nais pa siyang patayin. Dinala siya ng mga kapatid sa Caesarea at pagkatapos pinapunta siya sa Tarsus. Peter at Cornelius (37 AD) Si Cornelius na isang centurion sa Caesarea ay kinausap ng Panginoon sa panaginip. Sinabi sa kanya ng Panginoon na ipasundo niya ang isang taong nagngangalang Peter na nasa Joppa. Inutusan nga niya ang kanyang mga tauhan na gawin ito. Sa Joppa, si Peter ay nagkaroon ng vision mula sa Panginoon. Iba't ibang uri ng hayop ang lumabas at sinabi sa kanya ng Panginoon na kumain nito. Subalit ayaw niya sapagkat ito ay marumi. Sinabi ng Panginoon, Kung ano ang ginawang malinis ng Diyos ay hindi dapat tawaging marumi. Habang siya ay nagugulumihanan pa sa kanyang panaginip, ang mga tauhan ni Cornelius ay naroon na upang siya ay sunduin. Kinabukasan, sumama siya sa mga tauhan at nang sila ay magtagpo ni Cornelius, ikinuwento ng centurion ang kanyang panaginip. Kaya silang lahat ay nakinig sa mga pangungusap ni Peter. Hindi pa man siya natatapos magsalita, ang Banal na Espiritu ay bumaba sa mga nakikinig kaya ang mga kasama ni Peter ay humanga sapagkat ang kaloob ng Banal na Espiritu ay ibinigay din sa mga gentiles. Nabalitaan ng mga apostol at mga kapatiran sa buong Judea ang nangyari sa Caesarea. Pagdating ni Peter sa Jerusalem, sinalubong siya ng mga circumcised Jewish believers at pinulaan siya ng mga ito. Ipinaliwanag ni Peter sa kanilang lahat ang buong pangyayari at pagkatapos nito, sila ay nanahimik na. Sinabi nilang ang kapatawaran na nagdadala ng buhay ay ibinigay na rin ng Diyos sa mga gentiles. Ipinadala si Barnabas sa Antioch (42 AD) Ang mga nakaranas ng persecution dahil sa nangyari kay Stephen ay naglakbay hanggang Phoenicia, Cyprus at Antioch. Hindi sila nakikipag-usap maliban sa mga Judio. Subalit nang pagdating nila sa Antioch, may matatapang na mga lalaki na taga Cyprus at Cyrene na nakipag-usap sa mga Hellenist at sila ay nangaral tungkol sa Panginoong Jesus. Ang kamay ng Panginoon ay nasa kanila kaya marami ang naniwala at tumalima sa Panginoon. Ang balitang ito ay nakarating sa Jerusalem kaya isinugo nila si Barnabas sa Antioch. Siya ay natuwa sa kanyang nasaksihan kaya tinagubilinan niya ang mga mananampalataya doon na manatiling tapat. Pinuntahan ni Barnabas si Saul sa Tarsus at dinala niya ito sa Antioch. Nanatili sila doon ng isang taon upang magturo sa maraming tao. Sa Antioch unang tinawag na "Christians" ang mga disipulo doon. Philippine Biblical Worldview Foundation, Inc. 2
Multiple Choice: 1. Saan pumunta si Philip upang ipangaral ang ebanghelyo at gumawa ng mga himala? a. Samaria b. Rome c. Jericho d. Nazareth 2. Sino ang nakatagpo ni Philip sa kalsada at ano ang ginagawa nito? a. Paul, nananalangin b. Peter, nangangaral c. John, nagbabautismo d. Ethiopian eunuch, nagbabasa ng aklat ng Isaiah 3. Ano ang nangyari kay Saul sa daan habang siya ay patungo sa Damasco? a. Tinamaan siya ng kidlat. b. May nakasalubong siyang grupo ng mga tulisan. c. Nakakita siya ng liwanag na mula sa langit at nabulag. d. Nakahanap siya ng nakatagong kayamanan. 4. Ano agad ang sinimulang gawin ni Saul pagkatapos niyang makaharap si Jesus at muling matanggap ang kanyang paningin? a. Nagsimula siyang mangaral tungkol kay Jesus. b. Siya ay nagtago. c. Nagbalik siya sa dating gawi na usigin ang mga Cristiyano. d. Siya ay naging mangingisda. 5. Anong pambihirang pangyayari ang naganap habang nangangaral si Peter kay Cornelius at sa kaniyang sambahayan? a. Nagkaroon ng malakas na lindol b. Isang mahimalang pagpapagaling c. Ang Banal na Espiritu ay bumaba sa kanila d. Isang napakalakas na kulog at ulan. 6. Ano ang tinuturo sa atin ng kuwento ng pagbabagong-loob ni Saul patungkol sa biyaya at pagpapatawad ng Diyos? a. Ang Diyos ay nagpapatawad ng maliliit na kasalanan lamang. b. Ang pagpapatawad ng Diyos ay limitado sa iilang indibidwal. c. Ang biyaya ng Diyos ay naka-ayon sa mga mabuti mong gawa. d. Ang Diyos ay nakapagbabago ng kahit sinong tao maging ang mga taga-usig Niya. 7. Sa Mga Gawa 10, ang kuwento ni Cornelius ay nagbibigay-diin: a. na ang mensahe ng ebanghelyo ay hindi para sa lahat. b. sa kahalagahan ng mga batas sa pagkain. c. sa pagtanggap ng Diyos sa mga Gentiles sa pamayanang Kristiyano. d. sa pangangailangan ni Cornelius na magbalik-loob sa Hudaismo. Philippine Biblical Worldview Foundation, Inc. 3
8. Ang terminong "mga Kristiyano" ay unang lumitaw sa Mga Gawa 11:26 bilang pagtukoy sa mga mananampalataya sa Antioch. Ang pangalang ito ay nangangahulugang: a. isang bagong sekta ng relihiyon. b. mga naniniwala at sumusunod sa turo ni Jesus. c. mga tagasunod ni John the Baptist. d. mga disipulo ni Peter. © Revised September 20, 2023 Conrad Jun Tolosa All rights reserved. No part of this material may be reproduced, stored in a retrieval system, or transmitted in any form or by any means except for brief quotations for the purpose of review or comments, without the prior permission of the publisher, Philippine Biblical Worldview Foundation, Inc. Philippine Biblical Worldview Foundation, Inc. 4